Voteu els vostres favorits per a la Mostra Internacional de Cinema Educatiu (MICE)
11 de Gener de 2019

Ací estan les produccions de l’Eliana preseleccionades

L’Eliana participa un any més en la MICE en les categories de Curtmetratge i de Book Tràiler, que són xicotetes peces audiovisuals fetes per a fomentar la lectura d’un llibre. Els curtmetratges estan realitzats per alumnat d’Educació Secundària, Batxillerat i Cicles Formatius, fins als 18 anys. Els Book Tràilers estan realitzats per alumnat d’Educació Primària, fins als 12 anys.

Feta la primera selecció ara podeu votar els vostres favorits simplement visualitzant-los en els següents enllaços. Com més visualitzacions, més opcions a premi.

Per part del col·legi l’Olivera un Book Tràiler:

MICE\_VAL\_BKTINFPRI\_14 ''Tirant lo Blanc''

https://youtu.be/MkqRZRGjc4g

Col.legi Verge del Carme, dos Book Tràilers:

MICE\_VAL\_PRIMARIA\_22 ''L’esquelet''

https://youtu.be/INGLZ6M6Vac

MICE\_VAL\_BKTINFPRI\_17 ''Història d’un mig pollastret”

https://youtu.be/4KBl\_ZezkA8

El col.legi Helios opta amb quatre produccions:

“Uns estranys visitants”, en la secció Educació Primària València.

https://www.youtube.com/watch?v=RGPXdtyJbuQ

“La gran carrera” Animació ,en la sección Educació Primària Valencia

https://www.youtube.com/watch?v=dlskRcUwNL8

“Charlie i la fàbrica de xocolata” en la secció Booktràiler Ed. Primària.

https://www.youtube.com/watch?v=fDjBtNsYOUA

“Perdidos en el Tiempo” en la sección Educació Primària Estatal

https://www.youtube.com/watch?v=D3NTeBJ2sDo

I elaborat per alumnes de l’IES l’Eliana podeu votar el curtmetratge “Sèlvans”:

MICE\_VAL\_SECBATCF\_22

https://youtu.be/qWuvBEowdk0

L’objectiu fonamental de la Mostra Internacional de Cinema Educatiu és fomentar l’ús dels mitjans audiovisuals com a eina bàsica d’aprenentatge amb continguts culturals, socials i de diversió. Es pretén que els jòvens dominen els codis mediàtics perquè els mitjans no els manipulen.

L’Eliana és seu del festival MICE, que es durà a terme del 7 al 23 de febrer.

La regidora d’Educació i Infància, Eva Santafé, ha declarat que esta iniciativa “encaixa perfectament amb el pla d’educació l’Eliana Educadora i sempre recolzarem les propostes que impulsen el component teòric-pràctic i tinguen una intenció pedagògica. La MICE ja és una activitat marcada en roig en el calendari escolar de l’Eliana, amb la participació de més de 1.500 estudiants”.